- भारत में लगातार 5वें दिन प्रति दिन 50 हजार से कम नए मामले दर्ज किए गए
- सक्रिय मामलों की संख्या 4.9 लाख के नीचे रही
- बीते 24 घंटें में 47,905 व्यक्ति पॉजिटिव मिले और 52,718 नए रोगी ठीक होकर घर गए
- राष्ट्रीय स्तर पर रिकवरी रेट  और अधिक सुधार के साथ 92.89 पहुंचा
- प्रधानमंत्री ने कोविड-19 महामारी से निपटने के लिए वैश्विक स्तर पर समन्वय बनाने के लिए डब्लूएचओ की सराहना की
- कोविड-19 के खिलाफ संघर्ष में भारतीय अर्थव्यवस्था की मदद करने के लिए आत्मनिर्भर भारत पैकेज-3 की घोषणा की गई
#Unite2FightCorona
#IndiaFightsCorona
भारत में लगातार 5वें दिन प्रति दिन 50 हजार से कम नए मामले आए, सक्रिय मामलों की संख्या 4.9 लाख से नीचे रही, कुल मामलों में सक्रिय मामलों की संख्या घटकर 5.63% पहुंची
लगातार पांचवें दिन, पिछले 24 घंटों में दर्ज नए मामलों का आंकड़ा 50,000 से ऊपर नहीं पहुंचा। पिछले 24 घंटों में कोविड-19 के लिए 47,905 लोगों का टेस्ट पॉजिटिव आया। पिछले 24 घंटों में 52,718 नए मामलों के ठीक होने  के साथ लगातार 40वें दिन प्रतिदिन ठीक होने वाले मामलों की संख्या से प्रतिदिन आने वाले नए मामलों से ज्यादा रहने का रुझान बना रहा। इस रुझान ने भारत के सक्रिय मामलों को कम रखा, जो वर्तमान में 4.98 लाख है। भारत के कुल पॉजिटिव मामलों में सिर्फ 5.63% के योगदान के साथ, भारत में सक्रिय मामले 4,89,294 बने हुए हैं, जो 5 लाख से काफी कम हैं। नए मामलों में मरीजों के ज्यादा ठीक होने की वजह से रिकवरी दर में सुधार आया है। वर्तमान में यह 92.89% है। वर्तमान में ठीक होने वाले मरीजों की संख्या 80,66,501 है। ठीक हो चुके और सक्रिय मामलों के बीच का अंतर बढ़कर 75,77,207 हो गया है। ठीक होने वाले 78% मामले 10 राज्यों/केंद्र शासित प्रदेशों में केंद्रित हैं। महाराष्ट्र ने एक दिन में सबसे ज्यादा 9,164 नए रोगियों के ठीक होने की सूचना दी है। दिल्ली में 7264 लोग ठीक हुए, जिसके ठीक बाद केरल का नंबर है, जहां 7,252 नए मरीज ठीक हुए हैं। 78% नए मामले 10 राज्यों और केंद्र शासित प्रदेशों में दर्ज किए गए। दिल्ली में नए मामलों में एक और उछाल देखा गया और प्रतिदिन के हिसाब से सबसे ज्यादा नए मामले दर्ज किए गए। अब तक नए मामलों की सबसे ऊंची संख्या 8,593 रही। दिल्ली के बाद केरल में 7,007 और महाराष्ट्र में 4,907 नए मामले दर्ज किए गए। पिछले 24 घंटों में कोविड से मौत के 550 मामले दर्ज किए गए। मृत्यु दर आज 1.48% रही। मौतों के 80% नए मामले 10 राज्यों/केंद्रशासित प्रदेशों में सामने आए। महाराष्ट्र में 125 लोगों की मौत हुई जो कुल मौतों का 22.7% है। दिल्ली और पश्चिम बंगाल में मौतों की संख्या क्रमश: 85 और 49 रही।
अधिक जानकारी के लिए: https://pib.gov.in/PressReleasePage.aspx?PRID=1672222
प्रधानमंत्री श्री नरेन्द्र मोदी और विश्व स्वास्थ्य संगठन के महानिदेशक डॉक्टर टेड्रोस अदनोम घेब्रेयेसस के बीच टेलीफोन पर बातचीत हुई
प्रधानमंत्री श्री नरेन्द्र मोदी ने कल विश्व स्वास्वथ्य संगठन  के महानिदेशक डॉक्ट्रर टेड्रोस अदनोम घेब्रेयेसस से टेलीफोन पर बातचीत की। प्रधानमंत्री ने कोविड-19 महामारी के खिलाफ वैश्विक स्तर पर बेहतर तालमेल के साथ कार्रवाई में महत्ववपूर्ण भूमिका के लिए विश्व स्वास्थ्य संगठन की सराहना की। उन्होंने अन्य बीमारियों के खिलाफ लड़ाई को नजरअंदाज न करने की जरूरत बताते हुए विकासशील देशों की स्वास्थ्य व्यवस्था की सहायता करने के लिए विश्व स्वास्थ्य संगठन की प्रशंसा की। महानिदेशक ने विश्व स्वास्थ्य संगठन और भारतीय स्वास्थ्य सेवा के अधिकारियों के बीच घनिष्ठ और नियमित सहयोग पर जोर दिया और आयुष्मारन भारत योजना और तपेदिक बीमारी के खिलाफ अभियान जैसी भारत की घरेलू पहलों की विशेष रूप से प्रशंसा की। उन्होंने कहा कि स्वास्थ्य से जुड़े वैश्विक मुद्दों में भारत की भूमिका बहुत महत्विपूर्ण है। प्रधानमंत्री श्री नरेन्द्र मोदी और श्री टेड्रोस अदनोम घेब्रेयेसस ने पारम्पकरिक चिकित्सा प्रणालियों के महत्व, विशेष रूप से वैश्विक जनसंख्या की सुरक्षा और प्रतिरक्षा बढ़ाने के लिए, पर सार्थक चर्चा की। उन्होंने व्यापक प्रोटोकॉल के माध्यम से पारम्पारिक चिकित्सा समाधानों का आधुनिक चिकित्सा पद्धति के साथ एकीकरण करने, समय के साथ परखे गए पारंपरिक चिकित्सा उत्पादों और पद्धतियों का सावधानीपूर्वक वैज्ञानिक सत्यापन करने पर भी सहमति जताई।
अधिक जानकारी के लिए: https://pib.gov.in/PressReleasePage.aspx?PRID=1672203
17 वें भारत-आसियान आभासी शिखर सम्मेलन में प्रधानमंत्री का सम्बोधन
अधिक जानकारी के लिए: https://pib.gov.in/PressReleasePage.aspx?PRID=1672305
कटक में आयकर अपीलीय अधिकरण  के अत्याधुनिक कार्यालय-सह-आवासीय परिसर के उद्घाटन के मौके पर प्रधानमंत्री श्री नरेंद्र मोदी का संबोधन
अधिक जानकारी के लिए: https://pib.gov.in/PressReleasePage.aspx?PRID=1672200
केंद्रीय वित्त और कॉर्पोरेट मामलों की मंत्री श्रीमती निर्मला सीतारमण द्वारा कोविड के खिलाफ लड़ाई में भारतीय अर्थव्यवस्था का मजबूती से समर्थन करने के लिए आत्मनिर्भर भारत पैकेज 3.0 का प्रेजेंटेशन के द्वारा विवरण प्रस्तुत किया गया।
अधिक जानकारी के लिए: https://pib.gov.in/PressReleseDetail.aspx?PRID=1672260
प्रधानमंत्री कल दो आयुर्वेदिक संस्थानों को राष्ट्र को समर्पित करेंगे
प्रधानमंत्री 13 नवंबर, 2020 को 5वें आयुर्वेद दिवस पर भविष्य के लिए तैयार दो आयुर्वेद संस्थानों को राष्ट्र को समर्पित करेंगे। यह संस्थान आयुर्वेद शिक्षण एवं अनुसंधान संस्थान , जामनगर और राष्ट्रीय आयुर्वेद संस्थान  जयपुर हैं। दोनों ही संस्थान देश में आयुर्वेद के प्रमुख संस्थान हैं। इसमें पहले वाले को संसद के कानून के तहत राष्ट्रीय महत्व के संस्थान  का दर्जा दिया गया है, और बाद वाले संस्थान को विश्वविद्यालय अनुदान आयोग ने डीम्ड यूनिवर्सिटी का दर्जा दिया है। आयुष मंत्रालय 2016 के बाद से हर साल धनवंतरि जयंती  ‘आयुर्वेद दिवस’ मनाता है। इस वर्ष यह 13 नवंबर को पड़ा है। कोविड-19 की मौजूदा स्थिति को देखते हुए, 5वें आयुर्वेद दिवस 2020 को राष्ट्रीय और अंतरराष्ट्रीय स्तर पर वर्चुअल प्लेटफार्म्स पर मनाया जा रहा है।
अधिक जानकारी के लिए : https://pib.gov.in/PressReleasePage.aspx?PRID=1672250
आईएनएस ऐरावत द्वारा जिबूती को खाद्य सहायता देने के लिए सागर - II मिशन
मानवीय सहायता मिशन ‘सागर- II’ को जारी रखते हुए भारतीय नौसेना का पोत ऐरावत 10 नवंबर, 2020 को जिबूती में पोर्ट ऑफ जिबूती पहुंचा। भारत सरकार प्राकृतिक आपदाओं और कोविड-19 महामारी से निपटने के लिए विदेशी मित्र राष्ट्रों को सहायता उपलब्ध करा रही है और इसी के अंतर्गत आईएनएस ऐरावत के माध्यम से जिबूती के लोगों के लिए खाद्य सहायता पहुंचाई जा रही है। मिशन सागर-II को प्रधानमंत्री नरेंद्र मोदी के दृष्टिकोण सागर  के अनुरूप है और समुद्री क्षेत्र में पहले उत्तरदाता के रूप में भारतीय नौसेना के साथ हिंद महासागर क्षेत्र  में एक भरोसेमंद भागीदार के तौर पर भारत की स्थिति को स्पष्ट करता है। यह मिशन भारत द्वारा उसके सागरीय पड़ोसियों के साथ स्थापित रिश्तों के महत्व को रेखांकित करता है और मौजूदा संबंधों को और अधिक मजबूत बनाता है। भारतीय नौसेना, रक्षा मंत्रालय और विदेश मंत्रालय व भारत सरकार की अन्य एजेंसियों से समन्वय के साथ इस मिशन को आगे बढ़ा रही है।
ज्यादा जानकारी के लिए : https://pib.gov.in/PressReleasePage.aspx?PRID=1672247
डाकिये के माध्यम से डिजिटल जीवन प्रमाण पत्र प्रस्तुत करने के लिए द्वार सेवा की शुरुआत
इंडिया पोस्ट पेमेंट्स बैंक, डाक विभाग के आईपीपीबी और एमईआईटीवाई ने पेंशन एवं पेंशनभोगी कल्याण विभाग के पहल “डाकिये के माध्यम से डिजिटल जीवन प्रमाण पत्र प्रस्तुत करने के लिए डोरस्टेप सर्विस” की सफलतापूर्वक शुरूआत की। जीवन प्रमाण पोर्टल के माध्यम से जीवन प्रमाणपत्र ऑनलाइन जमा करने की सुविधा माननीय प्रधानमंत्री द्वारा नवंबर, 2014 में शुरू की गई थी, जिसका लक्ष्य पेंशनभोगियों को जीवन प्रमाण पत्र प्रस्तुत करने के लिए एक सुविधाजनक और पारदर्शी सुविधा देना था। आईपीएलबी के माध्यम से डीएलसी जमा करने के बारे में पेंशनभोगी ippbonline.com से विस्तृत जानकारी प्राप्त कर सकते हैं। यह एक धर्मार्थ सेवा है और देश में केंद्र सरकार के सभी पेंशनभोगियों, भले ही उनके पेंशन खाते अलग-अलग बैंक में हों, को उपलब्ध होगी।
अधिक जानकारी के लिए: https://pib.gov.in/PressReleasePage.aspx?PRID=1672371
पीआईबी के क्षेत्रीय कार्यालयों से मिली जानकारियां
· असम : असम में, 245 और लोगों के कोविड-19 टेस्ट पॉजिटिव आए और कल 837 रोगियों को छुट्टी दी गई। कुल मामले बढ़कर 209633 हो गए, 203305 मरीज डिस्चार्ज हुए, सक्रिय मामले 5371 और 954 मौतें दर्ज की गईं।
· महाराष्ट्र: बुधवार को राज्य में कोविड के 4,907 नए जुड़े, जबकि 9,164 रोगी ठीक हुए, इससे सक्रिय मामलों की संख्या घटकर 88,070 हो गई। राज्य ने अब तक 45,560 कोविड संबंधित मौतों की सूचना दी है और मृत्यु दर अब 2.63% है। बुधवार को केंद्रीय स्वास्थ्य मंत्री डॉ. हर्षवर्धन ने महाराष्ट्र समेत सात राज्यों को टेस्ट बढ़ाने की, विशेष रूप से कोविड-19 के ज्यादा पॉजिटिव मामलों वाले जिलों और भीड़-भाड़ वाले बाजारों व कार्यस्थलों पर, सलाह दी। हालांकि, उन्होंने कोरोना वायरस के संक्रमण का फैलाव रोकने के लिए आम लोगों के हितों को ध्यान में रखते हुए महाराष्ट्र सरकार द्वारा उठाए गए नए कदमों और प्रभावी फैसलों की सराहना भी की। राज्य के स्वास्थ्य मंत्री राजेश टोपे ने प्रधानमंत्री गरीब कल्याण योजना के तहत प्रदेश के सभी निजी डॉक्टरों को बीमा सुरक्षा कवर देने की मांग रखी।
· गुजरात : राज्य में रिकवरी रेट 91.28 प्रतिशत तक पहुंच गया है। बुधवार को गुजरात ने कोविड के 1,125 नए मामले आने की सूचना दी। अहमदाबाद से सबसे ज्यादा 207 नए मामले सामने आए, जबकि सूरत में 184 नए मामले दर्ज किए गए। इस बीच, अहमदाबाद नगर निगम ने शहर के 27 सबसे व्यस्त इलाकों से पाबंदी हटा ली है और दीवाली त्यौहार के मद्देनजर दुकानों को आधी रात 12 बजे तक खोलने की अनुमति दी है। इसके अलावा, कच्छ जिले में आगामी पर्यटन सीजन को देखते हुए आज कच्छ के रन में टेंट सिटी को कोविड-19 मानदंडों का पालन करते हुए खोला गया।
· राजस्थान: बुधवार को राज्य ने 2,080 संक्रमणों के साथ कोविड-19 नए मामलों में अचानक बढ़ोतरी देखी, जो बीते 30 दिनों में सबसे ज्यादा है। बुधवार को सबसे ज्यादा मामले जयपुर जिले  में आए, उसके बाद जोधपुर जिले  और फिर बीकानेर  में सबसे ज्यादा मामले दर्ज किए गए। स्वास्थ्य विभाग ने जिला कलेक्टरों से अपने-अपने जिलों की स्थिति के बारे में सरकार को जानकारी देने के लिए कहा है। जिलों को कोविड समर्पित अस्पतालों में कोविड रोगियों के लिए ऑक्सीजन और आईसीयू सुविधा वाले बिस्तरों और वेंटिलेटर की संख्या बढ़ाने के लिए भी कहा गया है।
· मध्य प्रदेश: मंगलवार को कई जिलों में कोरोना पॉजिटिव के बहुत कम मामले सामने आए थे, लेकिन बुधवार को राज्य में नए मामलों में तेज उछाल दर्ज किया गया। बुधवार को निवाड़ी जिले ने, जहां मंगलवार को एक पॉजिटिव केस आए, 21 पॉजिटिव मामले आने की सूचना दी। इसी तरह, पन्ना जिले ने, जहां मंगलवार एक भी पॉजिटिव मामला नहीं आया था, बुधवार को 10 पॉजिटिव मामले आने और दमोह ने, जहां मंगलवार को 10 पॉजिटिव मामले दर्ज किए गए थे, बुधवार को 30 नए मामले सामने आने की सूचना दी। कुल मिलाकर राज्य में 883 पॉजिटिव मामले सामने आए और इसके साथ कुल मामलों की संख्या 1.79 लाख हो गई, जबकि प्रदेश में सक्रिय मामलों की संख्या 8323 है।
· केरल: राज्य में प्राथमिक स्वास्थ्य केंद्रों और सामुदायिक स्वास्थ्य केंद्रों पर पोस्ट-कोविड अलर्ट क्लीनिक ने आज से काम करना शुरू कर दिया। राज्य के स्वास्थ्य मंत्री के.के. शिलाजा ने कहा कि कोविड संक्रमण से ठीक होने वाले सभी रोगियों को इन क्लीनिक के माध्यम से या ई-संजीवनी प्लेटफॉर्म के जरिए महीने में कम से कम एक बार संपर्क किया जाएगा और उनकी स्वास्थ्य स्थिति की जांच करने के बाद आगे के लिए सलाह दी जाएगी। तालुक, जिला और सामान्य अस्पतालों और मेडिकल कॉलेज में माध्यमिक और तृतीयक स्तर पर पोस्ट कोविड रेफरल क्लीनिक की भी शुरुआत की गई है। इस बीच, राज्य सरकार ने उन श्रद्धालुओं को मुफ्त इलाज मुहैया कराने का फैसला किया है, जो सबरीमाला में आगामी तीर्थयात्रा सत्र के लिए करुण्या आरोग्य सुरक्षा पद्धति के लाभार्थी हैं। इसके लिए राज्य में बाहर से आने वाले लोग प्रधानमंत्री जन आरोग्य योजना कार्ड का उपयोग कर सकते हैं। ये फैसले कोविड-19 को लेकर मरीजों के प्रबंधन के लिए स्वास्थ्य विभाग द्वारा बनाई गई कार्ययोजना के हिस्से के तौर पर लिए गए।
· तमिलनाडु : तमिलनाडु में 16 नवंबर को स्कूल, कॉलेज फिर से नहीं खुलेंगे; सिर्फ पीजी अंतिम वर्ष के पाठ्यक्रम 2 दिसंबर से शुरू होगें; राज्य सरकार ने माता-पिता से फीडबैक लेने के बाद अपनी पिछली घोषणा को वापस ले लिया। तमिलनाडु ने कर्नाटक के लिए बस सेवा बहाल की; कुछ महीने पहले राज्य के भीतर बस सेवाओं को दोबारा शुरू करने के बाद से, बेंगलुरू जाने वाली बसों को राज्य की सीमा पर रोक दिया जाता था। राज्य में महामारी के कारण हॉस्पिटेलिटी सेक्टर  को 8,000 करोड़ रुपये का नुकसान हुआ, उसने सरकार से राहत की मांग की है, अभी राज्य भर में होटलों में ठहरने के स्थान मुश्किल से 10% तक ही भरे हैं, चेन्नई के होटल में 35% के साथ किराया थोड़ा बेहतर है; होटल 50% तक छूट भी दे रहे हैं। एनजीटी ने ईशा फाउंडेशन को शिवरात्रि कार्यक्रम आयोजित करने की अनुमति दी है, अधिकरण ने राज्य सरकार के विभागों को समारोहों की निगरानी करने के निर्देश दिये हैं।
· कर्नाटक : राज्य के स्वास्थ्य मंत्री ने हालिया उपचुनाव के दौरान सरकार के कोविड-19 दिशानिर्देशों और सलाह के उल्लंघन को लेकर अपनी विवशता जताई, उच्च न्यायालय ने राज्य सरकार से कोविड दिशानिर्देशों का उल्लंघन करने वाले राजनेताओं के खिलाफ आपराधिक कार्रवाई शुरू करने पर अपना पक्ष रखने को कहा था। सात महीने के बाद केएसआरटीसी ने तमिलनाडु के लिए दोबारा सेवा शुरू की है। राज्य के कानून मंत्री ने आज स्पष्ट किया कि कैबिनेट की बैठक में स्कूलों को दोबारा खोलने के मुद्दे पर चर्चा नहीं की गई।
· आंध्र प्रदेश: दक्षिण तटीय आंध्र प्रदेश में स्वास्थ्य की स्थिति में सुधार देखा जा रहा है; सौ से भी कुछ कम नए मामलों के साथ, नेल्लोर और प्रकाशम जिलों में कुल मामलों की संख्या 1,22,750 हो गई। राज्य में बुधवार को एक बार फिर 2000 से कम कोविड-19 नए मामले सामने आए और 14 नई मौतें दर्ज की गईं। 1,732 नए मामलों के साथ, कुल संख्या बढ़कर 8,47,977 हो गई और मृत्यु का आंकड़ा भी बढ़कर 6,828 हो गया। राज्य में कोविड-19 के कारण मृत्यु दर और रिकवरी दर क्रमशः 0.81 प्रतिशत और 96.73 प्रतिशत बनी हुई। वर्तमान में 20,915 सक्रिय मामले हैं।
· तेलंगाना : तेलंगाना में पिछले 24 घंटों में 1015 नए मामले सामने आए, 1716 रोगी ठीक हुए और 3 मौतें दर्ज की गईं। 1015 मामलों में से, 172 मामले जीएचएमसी में दर्ज किए गए। कुल मामले : 2,54,666; सक्रिय मामले: 17,323; मृत्यु : 1393; डिस्चार्ज: 2,35,950, 92.65 प्रतिशत की रिकवरी दर के साथ। हैदराबाद के गांधी अस्पताल के जूनियर डॉक्टर गैर-कोविड सेवाओं को दोबारा शुरू करने की मांग के साथ हड़ताल पर चले गए। तेलंगाना स्टेट काउंसिल ऑफ हायर एजुकेशन  के चेयरमैन टी पपी रेड्डी का कहना है कि अगर स्थितियां अनुकूल बनी रहीं तो तेलंगाना में दिसंबर में कॉलेज खुल सकते हैं।
FACT CHECK